දික්වැල්ල මුනිදාස කුමාරතුංග විද්‍යාලයේ පෙරේදා (31) තෙමහල් ගොඩනැගිල්ලක හටගත් දෙදරීමක් නිසා එහි ඉගෙනුම ලබන සිසුන් වහාම එම ගොඩනැගිල්ලෙන් ඉවත් කොට තාවකාලිකව වෙනත් පන්තිකාමරවලට යොමුකරන ලද බව විදුහල්පතිවරයා කියයි.ඉදිකොට තිස් දෙවසරක් (32) පමණ වන මේ ගොඩනැගිල්ල විදුහලේ ප්‍රධාන ශාලාවට යාබදව පිහිටා ඇති අතර මෙහි ඉදිකිරීම් කටයුතුවලදී සිදුවී ඇති අක්‍රමිකතාවන් මත පසුගිය සමය වන විට ගොඩනැගිල්ලේ කොන්ක්‍රීට් තට්ටු පුපුරා කම්බි පවා මතු වී තිබූ බවද ගුරු-දෙගුරුන් පෙන්වා දෙති.විද්‍යාලයේ විදුහල්පතිවරයා සඳහන් කරන්නේ මේ තත්ත්වය සවිස්තර වීඩියෝ පට සමඟ අධ්‍යාපනයේ අදාළ බලධාරීන් වෙත කල්තබාම යොමු කර ඇති බවයි.පාසලේ ගුරුවරුන් මෙන්ම දරුවන්ගේ මවුපියන්ද පවසන්නේ මේ ගොඩනැගිල්ලෙහි අඩුපාඩුව පාසලේ දරු දැරියන්ට බලවත් වූ ගැටලුවක් ලෙස ඉදිරි කාලය තුළ පැන නගින බැවින් මේ පිළිබඳව කඩිනම් අවධානය යොමු කොට නිසි පිළියමක් යෙදීමට වගකිවයුතු ඇත්තන් ඉක්මන් පියවර ගත යුතුව ඇති බවයි..